NaiveNeuron/SloPal huggingface dataset:
Malatinský, Tomáš, minister hospodárstva SR (2014-07-03):
... z 11. mája 2005 o nekalých obchodných praktikách podnikateľov voči spotrebiteľom na vnútornom trhu a ktorou sa mení a dopĺňa smernica Rady 84/450 Európskeho parlamentu a Rady 97/7, 98/27 a 2000/65 Európskeho parlamentu a Rady č. 2006/2004. Európska komisia spochybňuje opodstatnenosť viacerých ustanovení už spomínaného zákona o ochrane spotrebiteľa a v prípade nepremietnutia výhrad Európskej komisie do právneho poriadku Slovenskej republiky hrozí Slovenskej republike riziko žaloby na Európskom súdnom dvore a prípadná následná finančná sankcia. Taktiež zmena zákona č. 178/1998 o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov, ktorá je rovnako predmetom predkladanej právnej úpravy, odstraňuje obmedzenie brániace ambulantnému predaju potravín v obciach, na území ktorých je umiestnená maloobchodná predajňa potravín. Umožní sa predaj na tzv. farmárskych trhoch a prostredníctvom iných foriem ambulantného predaja. Neskoré prijatie uvedených zmien by mohlo predstavovať riziko zániku podnikania viacerých malých podnikateľov, čím by sa znížili príjmy do štátneho rozpočtu a znížila by sa i potravinová sebestačnosť v Slovenskej republike. Vážená pani predsedajúca, vážené poslankyne, poslanci, chcem vás poprosiť o podporu tohto návrhu a súčasne mi dovoľte, pretože dnešným dňom končím vo funkcii ministra, vám poďakovať za spoluprácu, že sme, dúfam, schválili tu aj niektoré užitočné zákonné normy. Ďakujem pekne. (Potlesk.)
Gašpar, Tibor, podpredseda NR SR (2024-09-26):
Ďakujem. Ďalší v poradí pán poslanec Farkašovský. Nech sa páči.
Poliačik, Martin, poslanec NR SR (2014-11-09):
Ďakujem. Tak už máme odpoveď na tú otázku: čo si ty dnes urobil pre slovenský hip-hop? Tak Ego dneska urobil tú najhoršiu vec, ktorá sa dala. Lebo keď si spomeniete, ako to celé vzniklo, v šesťdesiatych rokoch hipsteri začali recitovať svoje básne pri džezových koncertoch. Hip-hop pokračoval v pomenovávaní spoločenských problémov. Kritizoval establishment a tvrdý jazyk sa mu dokázal tolerovať kvôli tomu, že bol na druhej strane barikády a dokázal vykričať veci, ktoré nikto iný nepovedal. Ale toto primitívne hovädo preskočilo na druhú stranu. Aj s jeho slovníkom, aj s jeho maniermi, aj s jeho konexiami. A tam akákoľvek tolerancia k inému jazyku, pán kolega Martvoň, musí skončiť. Lebo on už nepomenováva tie strašné veci na strane establishmentu. On nepomenováva korupciu, on nepomenováva chobotnicu, on nepomenováva tú hydru, on tam nie je ako jej kritik, on nie je potomok Jacka Kerouaca. On je jedným z vás. A keby ste mali boha pri sebe a trochu krvi v tvári, tak poviete: stala sa chyba, tento človek nikdy nemal rozhodovať o živote a smrti slovenských občanov. Chudák Kerouac sa točí v hrobe tak, že kebyže naňho dáte teraz dynamo, tak môžete celé Chicago vyživovať elektrickým prúdom. Čo si urobil pre slovenský hip-hop, Ego, dneska si ho zabil pre tisícky mladých ľudí. (Potlesk.)
Drobný, Stanislav, poslanec NR SR (2017-10-18):
Ďakujem za slovo. Vážená pani predsedajúca, vážené panie poslankyne, vážení páni poslanci, vážení prítomní, žijeme v dobe, v ktorej nevieme dňa ani hodiny, kedy môžeme byť ako štát vystavení takým skúškam osudu, ktoré si dnes nevieme ani predstaviť. Práve preto je pri tomto návrhu zákona potrebné sa povzniesť nad stranícky pohľad a prekonať animozity medzi politickými stranami. Domobrany vo svete sú prípad od prípadu rôzne. Kým vo Švajčiarsku je systém domobrany súčasťou obrany krajiny, inde sú to policajné oddiely zabezpečujúce zákonnosť v krajine predovšetkým počas mimoriadnych situácií. Na Slovensku sa nám už dnes v mnohých lokalitách zákonnosť rozpadá a pri tzv. drobnej kriminalite akoby právo ani neplatilo. V mnohých lokalitách Policajný zbor situáciu nezvláda, pretože tam nemá dostatok síl, čo je spôsobené aj tým, že prioritne sa investuje do rôznych útvarov v štýle politickej polície, avšak nie tam, kde to občania potrebujú. Táto záležitosť sa musí napraviť nezávisle od akéhokoľvek návrhu zákona. Hlavnou úlohou domobrany by bolo... (Prerušenie vystúpenia predsedajúcou.)
Viskupič, Jozef, poslanec NR SR (2014-02-11):
Ďakujem aj pánovi Froncovi, aj kolegovi Feckovi. Myslím, že z hľadiska doktríny zahraničnej politiky budeme zajedno. Čo sa týka pána predsedu Blahu, tak ja mám na to poznámku, že, ajhľa, predseda výboru! Ako to bolo čo?! Myslím si, že je absolútnym smútkom tohoto volebného obdobia, že ultraľavicový človek vedie výbor, európsky výbor, ktorý štandardne rokoval o tom, že, a to, čo som vyzýval na úvod, že by sme mali pri niektorých politikách hľadať nejaké spoločné slovo. No tak ja som tam teda hovoril konkrétne veci. A kedy? Ja som hovoril konkrétnu vec, že potrebujeme odstrániť demokratický deficit napríklad tým, že bude Európska komisia, nebude mať monopol, ktorý je oslabený iba o občiansku iniciatívu, ale bude mať legislatívnu iniciatívu aj iný orgán, nielen Európska komisia. Je jeden z príkladov. Ty si rozprával iné cukrové vaty, ktoré ale nesedia hrušky s jablkami. Európa, Európa má problém demokratického deficitu, sama si to definuje, ale nemá problém, že ju budeme maľovať načerveno. Európa pod socialistickými a družstevnými víziami Ľuboša Blahu by trpela omnoho viacej ako teraz. Európu treba zreformovať a treba odstrániť najmä tento od voliča odpojený proces, od voliča odpojené procesy, ktoré sa v Európe dejú. Do tejto Únie sme nevstupovali, my sme vstupovali do Únie, kde sa deje voľný pohyb kapitálu, občanov, pracovnej sily, služieb. Ako si môže predseda výboru dovoliť kritizovať, že z Litvy chodia ľudia... (Prerušenie vystúpenia časomerom.)
Jarjabek, Dušan, poslanec NR SR (2015-05-27):
Ďakujem veľmi pekne za slovo, pani predsedajúca. Pán minister, ja som veľmi rád, že ste vystúpili tak, ako ste vystúpili. A pomaly sa tie fakty ohľadne tej skvelej privatizácie začínajú odkrývať, na základe tých informácií, čo dávate. A myslím si, že táto rozprava sa nectenej opozícii trošku vymyká z rúk. A myslím si, že dokonca aj ministri vlády pána ministra Dzurindu, pána predsedu vlády Dzurindu po tomto, po týchto dňoch asi dobre spávať nebudú. A pokiaľ by len 50 % z toho, čo ste povedali, bolo pravdou, no tak myslím si, že tie slovenské väznice nebudú určite zívať prázdnotou. A keď to takto ďalej pôjde, ešte jedna, dve takéto schôdze, ktoré nám objasnia všetky tie veci okolo privatizácie, no tak to bude veľmi veselo. (Výkriky v sále.) Poprosil by som, aby, poprosil by som, aby sa upokojili ctení poslanci z tej pravej strany, lebo keď tu niekto hovorí o ekonomickej vlastizrade, tak to myslí sakramentsky vážne. (Výkriky v sále.) Tá ekonomická vlastizrada, už o nej hovoril kdekto... A, pán Poliačik, nevykrikujte, lebo vy o tomto viete úplne, absolútne nič. Buďte taký láskavý, nevykrikujte, prihláste sa do rozpravy. Neviete sa už ani len slušne chovať. Tak upozornite na to aspoň vašich rodičov, čo vás nenaučili (smiech v sále). Už mi to naozaj lezie na nervy, toto. (Výkriky v sále. Prerušenie vystúpenia predsedajúcou.)
Blanár, Juraj, podpredseda NR SR (2022-03-18):
V rozprave teraz vystúpi pán poslanec Cmorej, po ňom sa pripraví pán poslanec Marian Kotleba.
Danko, Andrej, podpredseda NR SR (2023-11-21):
Na vystúpenie pána poslanca jedna faktická, pán poslanec Krúpa. Na vystúpenie pána poslanca žiadna faktická, pokračujeme v rozprave. Pán poslanec Pročko.
Bugár, Béla, podpredseda NR SR (2018-12-03):
Takže, vážení páni poslanci, budeme pokračovať v poobedňajšom rokovaní, a to druhým čítaním o návrhu poslanca Ľubomíra Petráka a Martina Glváča, Dušana Jarjabka, Pavla Gogu a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve, tlač 1149. Pán poslanec Petrák, nech sa páči, môžte odôvodniť návrh. (Rokovanie o návrhu poslancov Národnej rady Slovenskej republiky Ľubomíra Petráka, Martina Glváča, Dušana Jarjabka, Pavla Gogu a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1149.)
Gyimesi, György, poslanec NR SR (2022-03-16):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona. Národná rada uznesením č. 1274 zo 16. februára 2022 pridelila vládny návrh zákona, ktorým sa mení a dopĺňa zákon o rozpočtových pravidlách verejnej správy týmto výborom Národnej rady Slovenskej republiky: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu návrh schváliť s pozmeňujúcimi a doplňujúcimi návrhmi výbor pre financie a rozpočet, ústavnoprávny výbor. Z uznesení výborov uvedených pod bodom III tejto správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 301 zo 16. marca 2022. Týmto uznesením výbor poveril spoločného spravodajcu, mňa, aby na schôdzi Národnej rady Slovenskej republiky pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Otvorte, prosím, rozpravu.
Číž, Miroslav, podpredseda NR SR (2015-12-09):
Ďakujem veľmi pekne. Kolegyne, kolegovia, vystúpenie pána poslanca bolo posledné v rozprave, preto mi dovoľte vyhlásiť rozpravu za skončenú. Pán navrhovateľ chce vystúpiť so záverečným slovom? Napriek tomu máte slovo.
Kotleba, Marek, poslanec NR SR (2021-02-05):
Ďakujem za slovo. Pán Pročko, vy si tu robíte posmešky z kolegyne poslankyne, že dvadsať rokov pomáhala, ale kým ona tých dvadsať rokov pomáhala, vy ste behali nahý po námestí. A to, že, vy zosmiešňujete samého seba, to mi je úplne ukradnuté, ale vašimi vystúpeniami zosmiešňujete celý parlament a toto zosmiešňovanie sa týka všetkých občanov Slovenskej republiky.
A. Belousovová, podpredsedníčka NR SR: (2006-12-14):
Konštatujem, že Národná rada navrhuje prezidentovi Slovenskej republiky pána Rudolfa Tkáčika za kandidáta na vymenovanie za sudcu Ústavného súdu Slovenskej republiky. Teraz prosím pani overovateľku, aby oboznámila výsledok voľby predsedu Správnej rady Ústavu pamäti národa .
Zajac, Pavol, poslanec NR SR (2013-06-25):
Vážená pani kolegyňa, no povedali ste toho veľa, neviem, kde začať. Neustále aj v úvodnom slove, aj teraz sa vraciate k platom starostov a primátorov. Ja som si nevšimol, že by v tomto návrhu zákona bol návrh na zvýšenie, zníženie platov starostov a primátorov. Neustále tomu venujete strašne veľa času. Bolo to tak aj v úvodnom slove, aj teraz. A nie je to meritum tohto návrhu zákona, ktorý, mimochodom, vy predkladáte. Možnože nejaká paralela na tých kontrolórov. A pýtate sa, starostu volí toľko a toľko ľudí, kto volí kontrolórov. Kontrolóra volí väčšina zastupiteľstva. Tí zastupitelia na Slovensku alebo v Čechách, keď som uvádzal príklad, tam sa volajú zastupitelé, tak sú volení takisto občanmi ako ten starosta. To znamená, nadpolovičná väčšina zastupiteľov, lebo ste sa pýtali, koľko hlasov to má byť, no tak dalo by sa povedať, ktorí zvolia kontrolóra, krát ich hlasy vyjde vám, koľko ľudí volí kontrolóra. A som prekvapený, že vy ako členka politickej strany neustále napádate nejaké politické zoskupenia aj v mestských alebo v obecných zastupiteľstvách a ich rozhodovanie a spájanie sa do nejakých klubov. Veď to je úplne normálne všade vo svete, že ľudia si volia obecných zastupiteľov a tí zdieľajú nejaký politický alebo etický spoločný názor, a preto sa spoja do nejakého klubu. A takto v tom zastupiteľstve, v mestskom alebo obecnom, pracujú. Neviem čo je na tom divné. Takto funguje samospráva všade vo svete, takto funguje zastupiteľská demokracia všade vo svete, takto funguje Národná rada Slovenskej republiky. A vy ste tu už nejaký ten rok a mohli by ste si to všimnúť.
Kočiš, Eduard, poslanec NR SR (2021-02-25):
Ďakujem za slovo, pán predsedajúci. Marek, vo svojom príspevku si poznamenal, aký je dôležitý šport, aká je dôležitá telesná zdatnosť, aký je dôležitý prístup rodiny, štátu v tomto segmente. Áno, je to viac ako dôležité, pretože iba zdravý jedinec, či už je to jedinec mladší alebo starší, dokáže odolávať a čeliť rôznym vírusom, rôznym chorobám a rôznym nástrahám adekvátne a lepšie. To je účel športu, telesnej výchovy alebo športovej prípravy v rámci športových tried, ktoré ešte niekde na Slovensku máme. Zdravý mladý človek dokáže naozaj hravo prekonať akúkoľvek chorobu, ktorá nie je civilizačná, ale bavíme sa o jednoduchých vírusoch, nebavíme sa teraz o covidovej epidémii, ktorá tuná je. Ale zdravý, mladý jedinec, mu musí byť jednoducho dovolené a umožnené športovať. Vezmem jednoduchý príklad zo susedného Maďarska. Mládežnícke kategórie v akomkoľvek športe, nebol tam jeden jediný deň ako na Slovensku, aby mali obmedzené športovanie. Či už to bolo v exteriéri alebo v interiéri. Neviem, buď sú tie maďarské deti odolnejšie, buď sú úplne iné, ako tie slovenské, ale ja si myslím, že len takýmto spôsobom dokážeme deti zoceľovať a deti budovať k lepšiemu zdraviu a väčšej odolnosti. Čo sa týka školy a školstva, v mnohých krajinách na západe sa rúška nenosia, v triedach už vôbec nie. Sú povinné v určitých segmentoch, ako je obchodné centrum alebo nákup potravín, ale v žiadnom prípade tam nie sú v školách. Spomeniem Belgicko, Holandsko, nie sú tam.
Jurinová, Erika, podpredsedníčka NR SR (2013-05-14):
S reakciou na faktické poznámky pán poslanec Mihál.
J. Kovarčík, poslanec: (2005-05-25):
Vážený pán minister, zaujímalo by ma, ako budete personálne riešiť letecké nešťastie havárie vojenského vrtuľníka M-21 v kontexte na niekoľko vážnych leteckých nešťastí v posledných rokoch v Armáde Slovenskej republiky, keď sme sa rozlúčili s mnohými špičkovými pilotmi a obslužným personálom letectva Slovenskej republiky. Ďakujem.
Figeľ, Ján, podpredseda NR SR (2013-05-16):
Dámy a páni, poprosím ešte o trošku kľudu, ešte Igor Hraško zareaguje na faktickú a následne potom bude pauza na hlasovanie. Nech sa páči.
Grendel, Gábor, podpredseda NR SR (2021-04-01):
(Povedané súbežne s rečníkom.) Kolegovia majú pravdu, že máte nesprávne....
Ďuriš Nicholsonová, Lucia, podpredsedníčka NR SR (2019-02-01):
Pán poslanec Fecko.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 128, proti žiadny, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Dostál, Ondrej, poslanec NR SR (2017-03-29):
No, neviem, ešte nebola možnosť.
Hanuliaková, Jana, poslankyňa NR SR (2024-10-02):
Ďakujem veľmi pekne. No, pani Plevíková, ja neviem, ako vy ste dlho v SMER-e, ale ja keby som tu začala vymenovávať všetky kauzy a všetko, o čo prišla naša krajina za dvanásť rokov a teda tento trinásty rok vlád SMER-u, tak by sme tu boli podľa mňa do večera. Takže zbytočne tu čítate počas, ja neobhajujem túto vládu, či posledné tri roky vlád, ktoré tu boli, urobili chyby určite, ale hovoriť, že za všetko je zodpovedné to, že tu tri roky bola nejaká vláda a robila nejaké opatrenia v čase troch veľkých kríz, je naozaj absurdné. A nič iné tu od vás nepočujeme, stále dookola opakujete stále to isté. A ja neviem, kde vy žijete, v akom meste alebo v dedine, ja neviem, či chodíte k lekárovi, kde ste študovala, že či cestujete vlakmi, autobusmi, či chodíte na rôzne výlety po našich cestách a mostoch, ale mne trochu príde, ako keby ste žila v nejakej bubline a že vy nevidíte, že ako žijú ľudia naozaj. Vy sa strašne vždy chválite tým, ako cestujete po regiónoch, ako ich poznáte, ale mne príde, že vy ste absolútne odtrhnutí od reality. My sme s kolegom Sabom strávili celé dva mesiace skoro po chodení po východnom Slovensku a presne ako povedal kolega, boli sme vo viacerých obciach, kde budujú vodovod dvanásť rokov, teda začali ho ešte za nejakej druhej možno Ficovej vlády, a naozaj že to, čo my počúvame od tých ľudí, je, sú naozaj absurdné príbehy. Tak prosím vás naozaj veľmi pekne, prestaňte už s tým verklíkovaním dokolečka, že za to môže, môžu posledné tri roky. Za to, v akom stave je dneska Slovensko, môžu v najväčšej miere tri vlády Roberta Fica a treba to opakovať ľuďom dokola a dokola a dokola a dokola, až kým si na to nespomenú a neuvedomia si, že za toto... (Prerušenie vystúpenia časomerom.)
Pellegrini, Peter, predseda NR SR (2015-05-28):
Pán poslanec Mikloško.
Laurenčík, Milan, podpredseda NR SR (2022-03-17):
Ďakujem. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku rokovania výborov a aby odôvodnil návrh, ako aj stanovisko gestorského výboru. Nech sa páči, máte slovo.
Danko, Andrej, podpredseda NR SR (2024-06-27):
Ďakujem, ďalšia otázka nasleduje, pani poslankyňa Bihariová ju adresovala ministrovi financií: „Podľa informácií ministerstva financií skončil k 30. aprílu hlavný zdroj financovania samospráv, daň z príjmu fyzických osôb, v mínuse približne 25 miliónov eur. Akým spôsobom plánuje ministerstvo financií stabilizovať finančnú situáciu samospráv? Plánuje vláda reformu financovania a kompetencií samospráv? Ak áno, tak ako a kedy?“
Gašpar, Tibor, podpredseda NR SR (2024-10-23):
Ďakujem pani poslankyni. Vyhla... Pýtam sa, či sa chce niekto prihlásiť do rozpravy ústne. Končím možnosť prihlásiť sa ústne do rozpravy. Vyhlasujem rozpravu za skončenú. Chce k rozprave zaujať stanovisko navrhovateľ? Áno, nech sa páči, máte slovo.
B. Bačík, poslanec: (2008-11-06):
Ja len na margo toho, čo tu bolo povedané chcem spomenúť, že skutočne hlavné mesto Slovenskej republiky Bratislava zastalo stanovisko, ktoré tu v tomto pléne už viackrát zaznelo z úst mojich predrečníkov, kde odporučilo tento poslanecký návrh zákona schváliť s týmito pripomienkami. Navrhovatelia sa s týmito pripomienkami stotožnili, ja ako spravodajca výboru som si ich osvojil, predložil som ich do pléna, preto si myslím, že tento zákon v tej podobe tak, ako je predložený, bude aj v tomto pléne schválený. Ďakujem pekne.
Pčolinský, Peter, podpredseda NR SR (2022-12-07):
Ďakujem. Na vaše vystúpenie žiadna faktická poznámka. Teraz vystúpi pán poslanec Kremský.
I. Mikloš, podpredseda vlády a minister financií SR: (2004-03-09):
Ostatné pozmeňujúce návrhy neodporúčam schváliť a dovoľte mi vyjadriť sa prečo. Návrh pána poslanca Hurbana na zníženie sadzby dane z pridanej hodnoty o 2 % od 1. 1. 2005 chcem zásadne odmietnuť, takisto ako návrh pána poslanca Šulaja na zavedenie dvoch sadzieb od 1. 1. 2005 a taktiež...
Grendel, Gábor, podpredseda NR SR (2021-05-14):
Sedemnásť faktických poznámok, končím možnosť prihlásiť sa s faktickými poznámkami. Ako prvý pán poslanec Peter Osuský.
Danko, Andrej, predseda NR SR (2016-09-06):
Ďakujem. Prosím, prezentujme sa a hlasujme. (Hlasovanie.) Prítomných 146 poslancov, za 85 poslancov, proti 22, zdržalo sa 39 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Blanár, Juraj, podpredseda NR SR (2021-02-04):
Pán poslanec Vons, nech sa páči.
Ondruš, Branislav, poslanec NR SR (2011-10-18):
Ďakujem pekne, pán predsedajúci. Nie, pán kolega Somogyi, ja som to, ten podiel štátu a samospráv na celkových daňových príjmoch spomínal ako jeden z kameňov, ak máme iste riešiť túto otázku systémovo, tak si myslím, že tu by sme mali začať, ale určite to, prosím, nechápte ako súhlas s tým daňovým mixom tak, ako ho navrhuje v tomto zákone ministerstvo. Ja, samozrejme, som nikoho nechcel kádrovať, a preto som ani nepovedal, o ktorého poslanca ide, vám to, samozrejme, potom súkromne povedať môžem, to nie je na tom nič zlé. To, čo som chcel tým ukázať je, že ľudia, ktorí sú v samosprávach, a myslím, že pán kolega Podmanický to povedal teraz v tej svojej reakcii, bez ohľadu na to, aké majú politické tričko oblečené oni alebo ich najbližší príbuzní, majú takmer identický názor na to, akým spôsobom by mal štát prerozdeľovať dane vybraté od ľudí medzi štát a samosprávu. A chcel som to povedať práve preto, lebo tu zo strany vašich kolegov znelo, že my si vlastne, že, že naši kolegovia zo SMER-u, ktorí sú zároveň starostami alebo primátormi, tu vystupujú len preto, lebo bojujú sami za seba. Ja som tým chcel ukázať, že skutočne bojujú za všetkých starostov a primátorov, a v konečnom dôsledku bojujú za všetkých ľudí, pretože tí starostovia a primátori robia pre svojich obyvateľov, obyvateľov svojich obcí a miest bez ohľadu na to, akú stranu tí ľudia volia. A ešte jednu poznámku na margo toho, čo hovoril pán kolega Petrák. Skutočne, ja musím povedať, že ja som, mňa veľmi zarazilo, keď som v dôvodovej správe v doložke vplyvov našiel, že tento návrh nebude mať žiadne sociálne vplyvy. No vzhľadom na to, čo pán Petrák spomínal, tak ja som hlboko presvedčený, že to bude mať dosť negatívne sociálne vplyvy, najmä pokiaľ ide o hospodárenie obyvateľstva.
P. Hrušovský, predseda NR SR: (2005-06-23):
(Hlasovanie.) 143 prítomných, 141 za, 2 sa zdržali. Návrh sme schválili. Prosím ďalší návrh.
Blanár, Juraj, podpredseda NR SR (2022-10-07):
Na vaše vystúpenie evidujem jednu faktickú poznámku. Pán poslanec Peter Cmorej, nech sa páči.
P. Paška, predseda NR SR: (2007-09-20):
(Hlasovanie.) 141 prítomných, 80 za, 56 proti, 4 sa zdržali, 1 nehlasoval. Konštatujem, že sme schválili návrh novely zákona č. 338 o vnútrozemskej plavbe. Teraz budeme hlasovať o návrhu uznesenia k Súhrnnej správe o treťom roku členstva Slovenskej republiky v Európskej únii . Pán poslanec Horváth uvedie hlasovanie.
Jurinová, Erika, podpredsedníčka NR SR (2014-09-16):
Ďakujem, pán minister. Chce k rozprave zaujať stanovisko pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1121. Návrh na jeho pridelenie na prerokovanie výborom je v rozhodnutí č. 1139. Opäť dávam slovo pánovi podpredsedovi vlády, aby uviedol návrh zákona.
Danko, Andrej, predseda NR SR (2017-03-21):
Pani poslankyňa, dovolím si len upozorniť na § 29 rokovacieho, že by ste mali odôvodniť svoj návrh a na záver predniesť legislatívny návrh, tak aby sa vám nedošlo k problému s časom a rátaním času.
J. Rusnák, poslanec: (2004-03-03):
Takže zastaviť transformáciu je návrat späť. Takéto kroky by sme nemali podporovať, ale ja rešpektujem, že v pléne poslanci vystupujú ako zástupcovia politických strán. Takže to rešpektujem, ale vás ostatných chcem poprosiť o to, aby sme nepodľahli inému ako odbornému pohľadu na odborný zákon, ktorý je dobrý, a ja ho v každom prípade podporujem do druhého čítania. Ďakujem pekne.
Števulová, Zuzana, poslankyňa NR SR (2024-06-27):
Ďakujem, Lucia. Ja by som ešte chcela v nadväznosti na príspevok mojej spolupredkladateľky doplniť, že v rámci nášho návrhu novely Trestného zákona v tejto súvislosti zavádzame aj novú skutkovú podstatu trestného činu nebezpečného elektronického obťažovania, ktorá vychádza vlastne práve z článku 9 smernice Európskeho parlamentu a Rady o boji proti násiliu na ženách a domácemu násiliu, ktorú by sme mali ako Slovenská republika v nasledujúcich dvoch rokoch implementovať a v našom práve doteraz chýba. Čiže naozaj sme sa rozhodli reagovať na túto tému komplexne, všimnúť si jednak ľudí, ktorí pre svoje povolanie čelia útokom a nadizajnovať tú zmenu, tú novelu Trestného zákona tak, aby tieto útoky boli jednak osobitným, postihované ako osobitný motív a jednak, aby ženy mali osobitnú ochranu v rámci tohto trestného činu, ktorý sa práve venuje tomu online kybernetickému násiliu. Pretože si myslíme, že tá spoločenská situácia je tak vážna, že nie je dôvod čakať dva roky v rámci transpozičnej lehoty, ale túto úpravu by sme mohli prijať už teraz a výrazným spôsobom by to zlepšilo situáciu žien, ktoré takémuto typu násilia čelia.
Šimečka, Michal, podpredseda NR SR (2024-06-12):
Ďakujem veľmi pekne. Ako ďalší vystúpi pán poslanec Szalay, nech sa páči.
Laurenčík, Milan, poslanec NR SR (2019-05-13):
Vážený pán predsedajúci, vážené pani poslankyne, páni poslanci, dovoľte mi, aby som uviedol návrh zákona, ktorým sa mení a dopĺňa zákon č. 131/2010 Z. z. o pohrebníctve, ktorý predkladám na rokovanie Národnej rady Slovenskej republiky spolu s mojimi kolegami Petrom Osuským a Ondrejom Dostálom. Predložený návrh zákona si kladie za cieľ vyriešiť aplikačné problémy s ochranným pásmom pohrebiska a krematória, a to delegovaním právomoci ustanoviť šírku ochranného pásma na všeobecné záväzné nariadenie obce. Maximálny rozsah tohto ochranného pásma stanovuje zákon na 100 metrov v prípade krematória a na 50 metrov v prípade pohrebiska, pričom obec bude mať možnosť toto ochranné pásmo zúžiť, resp. neurčiť ho vôbec. Navrhovaná novela dáva tiež obciam právomoc určiť formou všeobecne záväzného nariadenia pravidlá umiestňovania a povoľovania budov a stavieb v ochrannom pásme, pričom je povinná zohľadniť pietny charakter krematória, resp. pohrebiska. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie. Návrh zákona nebude mať negatívny vplyv na verejné financie, nebude mať negatívny vplyv na podnikateľské prostredie, nebude mať negatívny sociálny vplyv ani negatívny vplyv na životné prostredie a informatizáciu spoločnosti. Ďakujem za slovo.
Ďuriš Nicholsonová, Lucia, podpredsedníčka NR SR (2017-05-19):
Ďalším písomne prihláseným do rozpravy bol pán poslanec Mihál. Nevidím ho v rokovacej sále. Kolegyne, kolegovia, teraz otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa traja páni poslanci. Pán poslanec Krajniak, nech sa páči.
Grendel, Gábor, podpredseda NR SR (2020-06-04):
Ďalší písomne prihlásený do rozpravy je pán poslanec Dostál.
Hufková, Eva, poslankyňa NR SR (2013-10-18):
Ďakujem pekne. Vážený pán predseda, v rozprave vystúpili dvaja poslanci, pán Kondrót a pán Duchoň, pričom obaja poslanci podali pozmeňujúce návrhy. Pán predseda, najprv budeme hlasovať o bodoch zo spoločnej správy 1, 2 a 4 až 15 s odporúčaním gestorského výboru schváliť.
A. Záborská, poslankyňa: (2003-09-10):
Podľa dôvodovej správy jedna zo štyroch oblastí zmien sa týka Slovenskej zdravotníckej univerzity, špeciálne Fakulty zdravotníckych špecializačných štúdií. Doteraz platný zákon, ktorý sa týkal zriadenia Slovenskej zdravotníckej univerzity, bol predmetom čulých diskusií už v minulom volebnom období a myslím, že aj pri predloženom návrhu zákona táto diskusia bude pokračovať. V novele vysokoškolského zákona práve táto oblasť týkajúca sa Slovenskej zdravotníckej univerzity obsahuje viacero problematických ustanovení. Na ilustráciu uvediem však len jedno. V článku 5 novelizuje zákon č. 277 o zdravotnej starostlivosti, čo je jeden z hlavných zdravotníckych zákonov, ktorým sa dokonca nepriamo novelizuje aj zákon o vysokých školách. Kľúčovou časťou v článku 5 je bod 7, konkrétne ide o § 56c ods. 1 písm. a), kde sa hovorí: „O akreditáciu vzdelávacej aktivity, ktorá podlieha akreditácii podľa § 56a ods. 4 a 5, môže požiadať vzdelávacia ustanovizeň,“ (rozumej tým vysoká škola) „ktorá spĺňa tieto podmienky:“ – poviem len bod a) – „a) má v predmete činnosti vzdelávaciu činnosť a vzdelávať študentov v rovnakej kategórii zdravotníckych pracovníkov, to znamená v kategórii lekár, v kategórii farmaceut, v ktorej žiada uskutočňovať špecializačný študijný program alebo certifikačný študijný program.“ Fakticky to znamená, že špecializačné štúdium lekárov môžu robiť iba lekárske fakulty, farmaceutov farmaceutické fakulty atď. V texte novely sa vyskytuje ešte jedna zaujímavá pozoruhodnosť a to je formulácia, že „Slovenská zdravotnícka univerzita je povinná kvôli zachovaniu kontinuity špecializačného a certifikačného štúdia toto vykonávať do roku 2010“, avšak na inom mieste hovorí, že „iba v tom prípade, ak sa medzitým neakredituje na toto štúdium iná vzdelávacia ustanovizeň“, napr. lekárska fakulta. Čiže nič nebráni, aby sa to udialo už v prvých mesiacoch roku 2004 a tým táto fakulta zanikne. Nechcem hovoriť do podrobnosti, len tieto dva okruhy, ktoré som načrtla, naznačujú, že v tejto oblasti v druhom čítaní podáme pozmeňujúce návrhy. Ďakujem pekne za pozornosť.
Danko, Andrej, predseda NR SR (2018-05-09):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Šimečka, Michal, podpredseda NR SR (2023-12-06):
Ďakujem. S reakciou na faktické pán poslanec Dostál.
Bugár, Béla, podpredseda NR SR (2017-09-14):
Áno, ďakujem pekne. Prerušujem rokovanie, pardon, vyhlasujem rozpravu za skončenú. Pani navrhovateľka, chcete zaujať stanovisko? Nie. Takže prerušujem rokovanie a budeme hlasovať aj o tomto návrhu. Vyhlasujem trojminútovú prestávku. (Trojminútová prestávka.) (Po prestávke.)
Danko, Andrej, podpredseda NR SR (2024-06-27):
Ďakujem, pýtam sa, či sa chce niekto prihlásiť do rozpravy ústne. Ďakujem, uzatváram možnosť prihlásenia.
Pellegrini, Peter, predseda NR SR (2015-11-10):
Poprosím vás o minútu ticha. (Minúta ticha.) Ďakujem pekne. Pán poslanec Kuffa.
Danko, Andrej, predseda NR SR (2018-06-21):
Pán poslanec Poliačik.
Matovič, Igor, podpredseda vlády a minister financií SR (2021-05-27):
Vážení prítomní, vítam takú plnú sálu o deviatej ráno. Priznám sa, že išiel som sem s tým, že som bol informovaný, že ešte si možno hodinku posedím a až potom bude tento program, takže trošku skorej. Myslím si, že postupne sa vytratíte, niektorých z vás táto téma zaujímať nebude. Návrh zákona o štátnom rozpočte, hovorí sa tomu, že to je zákon roka. Áno, predkladám novelu tohto zákona, ktorá má zaktualizovať ten zákon roka, ktorý sme prijali spoločne na konci minulého roka, ale symbolicky poviem, že predkladám v podstate účet za sľuby, ktoré sme spoločnými silami ľuďom dali. Áno, najmä my koaliční poslanci alebo vy koaliční poslanci, my koaliční ministri, členovia vlády, ale rovnako aj opoziční politici, ktorí hovoria, že dajme ľuďom to, pridajme tam, zvýšme, zvýšme OČR, zvýšme PN, odškodňujme ľudí. Dnes opozičná strana zase odtiaľto bude mať tiež nejaké sľuby, ktorými chce ľuďom dávať. Všetky tieto sľuby, keď majú dopady na financie, tak ich musí pokryť štátny rozpočet. Z pohľadu ministerstva financií poviem, paradoxne, ak tento návrh zákona neprijmete, my budeme radi, ušetríme. Začneme konsolidovať. Len potom treba sa postaviť pred ľudí a čestne povedať, tak nedokázali sme sa zhodnúť, hrali sme svoje politické hry a odteraz vypíname pomoc kultúre, pomoc reštauráciám, pomoc firmám, ktoré sú v kríze, či formou úverov. Odteraz vypíname pomoc zamestnancom, ktorým preplácame miesto, o ktoré, preplácame náklady na pracovné miesto, o ktoré by zrejme teda prišli, ak by tá pomoc nebežala. Odteraz prestávame testovať, odteraz prestávame vakcinovať. Jednoducho vypneme COVID výdavky, lebo si odhlasujeme svojou neschopnosťou dohodnúť sa, že COVID už neexistuje. Inak povedané, možno symbolicky, to, čo dnes tu predkladám, je účet, ktorý sme spoločne vytvorili, niekto viac a niekto menej, je účet, ktorý sme spoločne vytvorili v reštaurácii. (Prerušenie vystúpenia predsedajúcim.)
Kažimír, Peter, podpredseda vlády a minister financií SR (2014-10-22):
Ďakujem veľmi pekne za slovo. Takže cieľom návrhu zákona je prevencia spojená s bojom proti daňovým únikom, ustanovenie mechanizmu dočasného pozastavenia prístupu do elektronického systému prepráv minerálneho oleja, alkoholických nápojov pre vybrané daňové subjekty vtedy, ak má správca dane odôvodnenú obavu, že je nesplatná daň alebo nevyrubená daň bude v rozsahu presahujúcom zloženú zábezpeku na daň v čase jej splatnosti a vymáhateľnosti nevymožiteľná alebo že v tomto čase bude vymáhanie dane spojené so značnými ťažkosťami. V ďalšom ide o spresnenie a doplnenie ustanovení zákona o spotrebnej dani z minerálneho oleja, ktoré upravujú obchodovanie s pohonnými látkami (mám na mysli motorovú naftu, motorový benzín a LPG) v daňovom obehu a o rozšírenie okruhu osôb, ktoré budú môcť byť zaradené do evidencie spotrebiteľov pohonných látok. A v neposlednom rade ide o transpozíciu smernice, ktorou sa mení územná pôsobnosť tak, že daňové právne predpisy Európskej únie sa neuplatnia na území Mayotte. V návrhu zákona sú tiež zapracované doplňujúce a pozmeňujúce návrhy predložené vo výboroch Národnej rady, ktorých cieľom je úprava podmienok nakladania s kontrolnými známkami určenými na označovanie tabakových výrobkov a liehu, úprava podmienok daňovej spoľahlivosti pri posudzovaní žiadosti o upustenie od zloženia zábezpeky na spotrebnú daň z tabakových výrobkov a v neposlednom rade aj o predĺženie lehoty na dopredaj tabaku z 31. januára 2015 na 31. marec 2015. Je to aj reakcia na obsah vystúpení niektorých poslancov, hlavne z opozície počas prvého čítania novely tohto zákona. Toľko, toľko na úvod. Ďakujem.
Laššáková, Jana, podpredsedníčka NR SR (2013-02-07):
Pani ministerka, chcete odpovedať? Nech sa páči.
Šimečka, Michal, podpredseda NR SR (2024-02-06):
Pani poslankyňa Mesterová.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 134, za 84, proti 40, zdržalo sa 7, nehlasovali 3. Konštatujem, že Národná rada na návrh vlády rozhodla, že tento návrh zákona prerokuje v skrátenom legislatívnom konaní. Pokračujeme hlasovaním o bode 10 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania, tlač 1333. Spoločným spravodajcom je člen výboru pre vzdelávanie, vedu, mládež a šport poslanec Pavol Goga. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 396/2012 Z. z. o Fonde na podporu vzdelávania v znení neskorších predpisov , tlač 1333.)
Laurenčík, Milan, podpredseda NR SR (2021-11-10):
Na faktické poznámky bude reagovať pán poslanec Eduard Kočiš, nech sa páči.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 144 poslancov, za 75, proti 30, zdržalo sa 39. Uvedený, teda konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pčolinský, Peter, poslanec NR SR (2020-04-29):
Ďakujem pekne. Pán Kuffa, už vám tu bolo povedané, že nie ste jediný, kto má nejaké skúsenosti alebo kto komunikuje s ľuďmi v osadách. Ja som vyrastal v obci, kde je veľmi veľa Rómov, vyrastal som s nimi, chodil som s nimi do školy, dodnes s nimi komunikujem. Nie ste jediný, kto vie, aké majú problémy, to je jedna vec. A druhá vec, pán Kuffa, pri všetkej úcte, vy nie ste váš brat. A tretia vec, vcelku ma zarazilo, že vy nesúhlasíte s tým, aby sa tu zrovnávali osady buldozérmi a bagrami a tak, ale ja neviem, či ste si všimli, ale kandidujete za stranu, ktorá robila verejnú zbierku na bager, dodnes ten bager nikto nevidel ani tie peniaze, ale to už je druhá vec, ale ešte raz, kandidovali ste za stranu, ktorá robila verejnú zbierku na bager, ktorým chceli zrovnávať osadu, myslím, že v Krásnohorskom Podhradí. Čiže skúste, ja neviem, sa tak netrýzniť sám seba, vystúpte z poslaneckého klubu ĽSNS a možno sa vám bude ľahšie pracovať, ľahšie dýchať a nebudete musieť počúvať takéto faktické poznámky, lebo viete, na jednej strane niečo hovoríte, vaše skutky sú trošku iné. No, veľmi vám to neveríme. (Potlesk.)
M. Sabolová, poslankyňa: (2002-03-20):
A druhá pripomienka. Pýtam sa vás ako poslanca za Stranu demokratickej ľavice, kde minister na ministerstve práce, sociálnych vecí je tiež váš kolega, prečo za 3 a dnes, možno povedať, 4 roky nepredložil tento návrh zákona, keď veľmi dobre vieme aj tí, ktorí sme tu boli aj v minulom období, že ministerstvo malo pripravené základné podklady na tento návrh zákona a už bývalá ministerka pani Keltošová, myslím si, mala veľmi dobre rozpracovaný návrh zákona. A ja som za to, aby to robili odborníci. Ale myslím si, že aj návrh pána poslanca pripravovali odborníci. A to, čo predniesol, je plne v súlade aj s koncepciou. Môžu byť niektoré pohľady odlišné, ale mám pocit, že vy nechcete vôbec počúvať to, čo hovoril pán poslanec pri predkladaní návrhu zákona.
Kočiš, Eduard, poslanec NR SR (2022-12-07):
Veľmi pekne ďakujem za slovo, pán predsedajúci. Pán kolega, spomenúť vo svojej rozprave inštitút referenda ako najvyššiu moc ľudí vyjadriť svoj názor a spojiť ju nejakým zvláštnym spôsobom o nejakej obsesii historickej udalosti, že aj referendom sa dostal k moci Napoleon alebo Hitler, to je podľa mňa, no neviem, to už je také skôr science fiction, čo vlastne tu spomínate. Kolega Svrček vám viackrát spomenul inštitút referenda vo Švajčiarsku, ktorý je zakorenený úplne troška inak, pretože švajčiarska spoločnosť je nastavená inak a naozaj o každej jednej pálčivejšej alebo trocha problematickejšej otázke, alebo probléme rozhoduje spoločnosť. Je tam nastavené určité kvórum, ktoré sa dodržiava už celé desaťročia, a to kvórum úplne postačuje aj na veľkosť danej krajiny, na veľkosť daného štátu, na populáciu obyvateľstva. To, že na Slovensku je inštitút referenda zaknihovaný iným kvórom, na iný počet obyvateľov, o tom sa môžu viesť siahodlhé debaty a niekoľkohodinové, možno niekoľkodňové polemiky, prečo je to tak a prečo by to malo byť inak. Ale budem si myslieť, myslím si a vždy som si myslel, že referendum ako najvyššia možnosť občanov Slovenskej republiky vyjadriť svoj názor by mala byť zakomponovaná v ústave ešte promptnejším a ešte viac vykonateľnejším spôsobom, ako je tomu doteraz. Čiže ak si položíme na misku váh to, čo občania môžu referendom dokázať alebo zmeniť, a to, čo vlastne im inštitút referenda neumožňuje, tak je to diametrálne odlišný faktor toho, o čo by sa mala naozaj demokratická spoločnosť, tak sa vy hrdíte tým, že ste demokrat a uznávate demokraciu, tak na základe toho demokratická spoločnosť a demokratickí poslanci by za takýto zákon hlasovať mali.
Paška, Pavol, predseda NR SR (2012-10-19):
Ďakujem pekne, pán spravodajca. Otváram rozpravu. Chcem vás informovať o písomne prihlásených rečníkoch. Za kluby sú to: za SDKÚ – DS sú to pán poslanec Štefanec, za OĽaNO pán poslanec Matovič, za SaS pán poslanec Sulík, za MOST – HÍD pán poslanec Švejna a za KDH pán poslanec Hudacký. Potom sú ešte písomne prihlásení páni poslanci Beblavý, Kaník, Mihál, Mikloško a Brocka. Takže nech sa páči, pán poslanec Štefanec za klub SDKÚ – DS.
B. Bugár, podpredseda NR SR: (2006-04-19):
(Hlasovanie.) Prítomných 126, za 111, zdržalo sa 11, nehlasovali 4. Tieto body sme schválili. Nech sa páči. V. Horák, poslanec: Pán poslanec Mikuš, ako som už uviedol, uviedol 3 pozmeňovacie návrhy v rozprave. Nežiadal o žiadnych hlasovať samostatne, takže budeme hlasovať o všetkých troch spoločne.
Blanár, Juraj, podpredseda NR SR (2022-09-29):
Áno. Pán spravodajca, máte záujem o záverečné slovo? Nie. Ďakujem. Prerušujem rokovanie o tomto bode programu. A budeme pokračovať v rokovaní o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení zákona č. 171/2022 Z. z. Je to pod parlamentnou tlačou 1204. Opäť prosím pána ministra práce, sociálnych vecí a rodiny Slovenskej republiky Milana Krajniaka, aby tento návrh v pléne uviedol.
Vašečka, Richard, poslanec NR SR (2014-09-17):
Ďakujem veľmi pekne. Milí kolegovia, kolegyne, ja len veľmi krátko. Vzhľadom na to, že máme záujem o zastúpenie v týchto výboroch a o prácu, tak teda chcem skomentovať návrh a požiadať vás o podporu, aby ste zvolili pána poslanca Martina Fecka za predsedu Výboru Národnej rady Slovenskej republiky pre pôdohospodárstvo a životné prostredie, ktorého je celé volebné obdobie členom a aktívnym členom. A takisto pána poslanca Jozefa Viskupiča za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, kde bol predtým predsedom pán poslanec Fecko, ktorý teda tejto funkcie sa zriekol kvôli tomu, aby mohol zastávať funkciu predsedu v pôdohospodárskom výbore. Je to súčasť tých, aj tých pôvodných dohôd o rozdelení práce a postov vo výboroch. Takže ďakujem vám za pochopenie, za porozumenie a za podporu.
Hrušovský, Pavol, podpredseda NR SR (2011-03-29):
Panie poslankyne, poslanci, hlasujeme o návrhu skrátiť lehotu, ktorá umožní prerokovať a hlasovať o pozmeňovacom návrhu, ktorý bol podaný dnes po tom, ako pán minister otvoril rozpravu. (Hlasovanie.) 145 prítomných, 77 za, 4 proti, 64 sa zdržalo. Návrh sme schválili. Prosím teraz o návrhy zo spoločnej správy a návrhy z rozpravy.
Blanár, Juraj, podpredseda NR SR (2023-02-16):
Ďakujem pekne, pani predsedníčka. Otváram rozpravu o tomto bode programu. Pýtam sa, či sa chce niekto prihlásiť do rozpravy. Ak nie vyhlasujem rozpravu za uzavretú. (Hlasovanie o informácii mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky .) Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. Nech sa páči, prezentujte sa a hlasujte. Evidujem pani poslankyňa, že ste mali problém s hlasovacím zariadením, asi nebol zaregistrovaný, ale myslím si, že hlasovanie hovorí samo za seba. (Hlasovanie.) Prítomných 132, za hlasovalo 129, proti nebol žiaden, zdržal sa 1 a nehlasovali 2. Konštatujem, že sme schválili uznesenie o nastúpení náhradníka na neuplatňovaný mandát poslanca. Vážené panie poslankyne, páni poslanci, teraz prosím pána Sebastiána Kozarca, aby sa dostavil do rokovacej sály. Pristúpime k sľubu poslanca. Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na ústavu, povie slovo „sľubujem“ a podá ruku predsedovi Národnej rady. Poslanec svojím podpisom potvrdí zloženie sľubu. (Ruch v sále a zaznievanie gongu.) Poprosím pokoj, páni poslanci, aby sme dôstojne mohli vykonať sľub poslanca.
Žitňanská, Jana, poslankyňa NR SR (2014-06-05):
Ďakujem veľmi pekne. Ja len v krátkosti. Keď som ešte chodila na gymnázium na Vazovovu ulicu, pani profesorka dejepisu Ďurišinová vždy hovorila, že všetko so všetkým súvisí, a pán poslanec Hlina dnes predviedol, že áno. Mnohé veci aj na prvý pohľad nesúvisiace spolu súvisia. Nebudem sa dotýkať toho, čo hovoril, aj keď súhlasím s tým, čo povedal, že by sme sa mali snažiť deti podporovať nielen teda pri vzdelávaní, ale aj pri mimoškolských aktivitách. A pokiaľ ešte tu budem, tak budem podporovať jeho návrh, aby tie autobusy boli lacnejšie pre tie deti. Možno by som len doplnila na záver, naozaj ministerstvo školstva už dva roky tvrdí, že odborné vzdelávanie alebo odborné školy sú jeho prioritou, sú akousi výkladnou skriňou. Ja sa obávam, že zatiaľ nie je sa na čo pozerať, ten výklad je prázdny, a preto ponúkame s kolegami aspoň čiastočné riešenie zlepšenia stavu nášho školstva alebo tohto segmentu nášho školstva, pretože tá prax je mimoriadne dôležitá, prax u reálnych zamestnávateľov, u ľudí, ktorí robia, ktorí pracujú, ktorí idú s dobou, ktorí majú technológie potrebné. Je to veľmi potrebné a ja sa prihováram za to, že by sme to mohli posunúť do druhého čítania. V prípade, že máte voči tomu nejaké dielčie výhrady, tak my sme ochotní, samozrejme, návrhy vylepšovať a zdokonaľovať, ale vás chcem poprosiť o podporu tohto návrhu. Ďakujem.
Galko, Ľubomír, poslanec NR SR (2012-05-16):
Ďakujem pekne. Ja sa tiež vyjadrím len k tomu podstatnému, čo odznelo, nie k tým šaškárňam, ktoré tu zazneli. Pán poslanec Hlina, ja napriek tomu, že som niekoľkokrát kriticky vystúpil a pranieroval som škandály z minulosti u nominantov strany SMER, ja som hlboko presvedčený, že drvivá väčšina, ak nie všetci poslanci, ktorí tu v tejto snemovni sedia, sem prišli s čestnými úmyslami včítane poslancov strany SMER a že nie sú platení žiadnymi finančnými skupinami. Myslím si, že ste veľmi veľa poslancov Národnej rady Slovenskej republiky týmto urazili. A ja sa čudujem niektorým poslancom strany SMER, že na tieto vaše stupidity sa, nejakým spôsobom na týchto stupiditách sa ešte aj zabávali. Ja osobne si vyprosujem od vás, aby ste ma dávali do nejakej skupiny alebo do nejakého spolku poslancov, ktorí sú platení finančnými skupinami, pretože ja proti korupcii bojujem. A som presvedčený, že takisto moji kolegovia SaS a že väčšina týchto poslancov, ktorí tu sedia, tak sem došli preto, aby proti korupcii bojovali. Jeden pozitívny výsledok tá vaša reč mala, a to by som chcel vyzdvihnúť, vy ste povedali, že niektorí ľudia tu dávajú návrhy zákonov kvôli tomu, aby sa dostali do správ. Ja, naopak, tvrdím, že niektorí ľudia tu vystupujú kvôli tomu, aby sa dostali do správ. A ja si teraz len úprimne želám, aby ste sa vy s tým vaším vystúpením dostali dneska do správ, aby drvivá väčšina z tých ľudí, a nebolo ich málo, ktorí vám dali tie preferenčné hlasy, aby ten váš výstup dnes videli. Ďakujem pekne.
Pellegrini, Peter, podpredseda NR SR (2020-07-07):
Ďakujem veľmi pekne. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi. Nech sa páči, máte slovo.
Laššáková, Jana, podpredsedníčka NR SR (2014-12-03):
Pán poslanec Baláž, nech sa páči.
Danko, Andrej, podpredseda NR SR (2024-04-18):
Ďakujem. Dávam slovo spoločnému spravodajcovi z výboru pre sociálne veci poslancovi Michalovi Stuškovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. (K rečníckemu pultu prichádza poslanec Cech.)
P. Hrušovský, podpredseda NR SR: (2002-02-21):
Návrh sme schválili. Teraz pristúpime k návrhu, k hlasovaniu o návrhu zákona ako celku. Prosím pána spoločného spravodajcu, aby uviedol návrh na záverečné hlasovanie. Š. Šlachta, poslanec: Pán predsedajúci, dajte hlasovať o návrhu, ako o celku.